stanford-oval/wikipedia huggingface dataset:
Jamoinjärvi
Maantietoa

Järven pinta-ala on 172 hehtaaria eli 1,7 neliökilometriä ja se on 2,7 kilometriä pitkä ja 1,4 kilometriä leveä. Järvellä on kartan mukaan 6 saarta. Sen rantaviivan pituus on 14,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 128,4 metriä mpy.
Isokrassi

| Isokrassi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Krassit Lepidium
Laji::  latifolium
Kaksiosainen nimi
 Lepidium latifolium  L. 
Katso myös
   Isokrassi Wikispeciesissä   Isokrassi Commonsissa 
Infobox OKNimi-testi OK: 
Isokrassi (Lepidium latifolium) on monivuotinen, Euraasiassa kasvava ruohovartinen ristikukkaiskasvi. Suomessa laji on harvinainen ja rauhoitettu.
Ulkonäkö ja koko

Isokrassi on 30–100 cm, joskus jopa yli metrin korkea, kalju kasvi. Sen lehdet ovat isoja, ruodillisia, soikeita ja tiehästi sahalaitaisia. Ylemmät lehdet ovat kapeita ja ehytlaitaisia. Kasvin kukinto on iso, haarova ja tiheäkukkainen. Isokrassi kukkii heinä-elokuussa valkoisin, pienin kukin. Lidut ovat soikeita ja siipipalteettomia. Isokrassilla on monihaarainen, laaja juurakko.
Levinneisyys

Isokrassin levinneisyysalue ulottuu Keski-Euroopasta Aasiaan, Pohjoismaiden eteläosiin ja Pohjois-Afrikkaan. Ihmisen mukana laji on levinnyt myös mm. Pohjois-Amerikkaan. Suomessa isokrassia esiintyy harvinaisena rannoilla Ahvenanmaalla ja Turun saaristossa. Satunnaisesti isokrassia tavataan myös satamakaupungeista ja sisämaasta, mutta esiintymät eivät ole olleet pitkäikäisiä.
Elinympäristö

Suomessa isokrassi kasvaa saaristossa aivan meren rantaviivan tuntumassa. Aallokko ja jäät eivät juuri haittaa kasvia, sillä tukeva juurakko pitää kasvin tiukasti kiinni rantasorakossa.
Käyttö

Isokrassi on syötävä ja sitä on myös aikaisemmin ilmeisesti viljelty Euroopassa. Kasvissa on sinappia ja pippuria muistuttava maku. Kasvin kaikkia osia, myös siemenkotia, voi syödä. Nuoria lehtiä voi käyttää salaatissa, siemeniä on käytetty mausteena.
Aiheesta muualla

Kasviatlas 2020: Isokrassin levinneisyys Suomessa.
ITIS: Lepidium latifolium (englanniksi)
United States Department of Agriculture (USDA): Lepidium latifolium (englanniksi)
Flora of China: Lepidium latifolium (englanniksi)
Jean-Claude Trichet

| Jean-Claude Trichet |
| --- | --- |

Euroopan keskuspankin pääjohtaja
 1.11.2003–31.10.2011  
Edeltäjä:  Wim Duisenberg
Seuraaja:  Mario Draghi
Henkilötiedot
Syntynyt: 20. joulukuuta 1942 (ikä 81) Lyon
Tiedot
 Nimikirjoitus
Jean-Claude Trichet (s. 20. joulukuuta 1942 Lyon) on ranskalainen pankkiiri ja entinen Euroopan keskuspankin pääjohtaja.
Trichet valittiin Ranskan keskuspankin johtajaksi vuonna 1993 ja 1. marraskuuta 2003 hän aloitti Wim Duisenbergin seuraajana EKP:n pääjohtajana. Eurooppa-neuvoston pysyvä puheenjohtaja Herman Van Rompuy vahvisti kesäkuussa 2011 italialaisen Mario Draghi valinnan Trichet'n seuraajaksi. Draghi aloitti tehtävässä Trichet'n kahdeksanvuotisen kauden päätyttyä 1. marraskuuta 2011.
Koulutus

Trichet'n isä Jean, latinalaisen ja kreikkalaisen kirjallisuuden professori, kannusti poikaansa matemaattisten opintojen pariin. Trichet opiskelikin kaivostekniikkaa École nationale supérieure des mines de Nancy -korkeakoulussa ja työskenteli kesälomalla hiilikaivoksella. Hän valmistui vuonna 1964. Myöhemmin Trichet opiskeli Kansallisessa hallintokoulussa vuosina 1969–1971 valmistuen 100-henkisen luokkansa viidenneksi parhaimpana.
Yksityiselämä

Trichet meni naimisiin 22-vuotiaana diplomaattina ja kääntäjänä toimineen Aline Rybalkan kanssa. Rybalkan vanhemmat olivat Ukrainasta Ranskaan tulleita maahanmuuttajia. Heillä on kaksi poikaa: Pierre-Alexis Trichet (s. 1972), joka työskentelee johtajana viestintäyhtiö Orangella ja Jean-Nicholas Trichet (s. 1974), joka on muusikko ja tuottaja.
Aiheesta muualla

Kuvia tai muita tiedostoja aiheesta Jean-Claude Trichet Wikimedia Commonsissa
Kaarle Suuren palkinnon saajat
| --- | --- |
1950–1975:  1950 Richard Coudenhove-Kalergi · 1951 Hendrik Brugmans · 1952 Alcide De Gasperi · 1953 Jean Monnet · 1954 Konrad Adenauer · 1956 Winston Churchill · 1957 Paul-Henri Spaak · 1958 Robert Schuman · 1959 George Marshall · 1960 Joseph Bech · 1961 Walter Hallstein · 1963 Edward Heath · 1964 Antonio Segni · 1966 Jens Otto Krag · 1967 Joseph Luns · 1969 Euroopan komissio · 1970 François Seydoux de Clausonne · 1972 Roy Jenkins · 1973 Salvador de Madariaga
1976–2000:  1976 Leo Tindemans · 1977 Walter Scheel · 1978 Konstantínos Karamanlís · 1979 Emilio Colombo · 1981 Simone Veil · 1982 kuningas Juan Carlos I · 1984 Karl Carstens · 1986 Luxemburgin kansa · 1987 Henry Kissinger · 1988 François Mitterrand, Helmut Kohl · 1989 Veli Roger (Taizé-yhteisö) · 1990 Gyula Horn · 1991 Václav Havel · 1992 Jacques Delors · 1993 Felipe González · 1994 Gro Harlem Brundtland · 1995 Franz Vranitzky · 1996 kuningatar Beatrix · 1997 Roman Herzog · 1998 Bronisław Geremek · 1999 Tony Blair · 2000 Bill Clinton
2001–:  2001 György Konrád · 2002 Euro-valuutta     · 2003 Valéry Giscard d’Estaing · 2004 Pat Cox, paavi Johannes Paavali II (erikoispalkinto) · 2005 Carlo Azeglio Ciampi · 2006 Jean-Claude Juncker · 2007 Javier Solana · 2008 Angela Merkel · 2009 Andrea Riccardi · 2010 Donald Tusk · 2011 Jean-Claude Trichet · 2012 Wolfgang Schäuble · 2013 Dalia Grybauskaitė · 2014 Herman Van Rompuy · 2015 Martin Schulz · 2016 paavi Franciscus · 2017 Timothy Garton Ash · 2018 Emmanuel Macron · 2019 António Guterres · 2020 Klaus Johannis · 2022 Svjatlana Tsih’anouskaja, Maryja Kalesnikava, Veronika Tsapkala · 2023 Volodymyr Zelenskyi, Ukrainan kansa · 2024 Pinchas Goldschmidt ja Euroopan juutalaisyhteisöt
John Portman

| John Portman> Henkilötiedot |
| --- | --- |
Syntynyt: 4. joulukuuta 1924 Walhalla, Etelä-Carolina
Kuollut: 29. joulukuuta 2017 (93 vuotta) Atlanta, Georgia
Ammatti:  arkkitehti
Aiheesta muualla
Kotisivu
John Portman: Embarcadero Hyatt Atrium, San Francisco
John Calvin Portman, Jr. (4. joulukuuta 1924 Walhalla, Etelä-Carolina – 29. joulukuuta 2017 Atlanta, Georgia) oli yhdysvaltalainen arkkitehti.
Portman syntyi Walhallassa, Etelä-Carolinassa ja valmistui Georgia Institute of Technologysta vuonna 1950. Hänen suunnittelemansa Renaissance Center on kuuluisa pilvenpiirtäjäkompleksi Detroitissa ja vuodesta 1977 Michiganin korkein rakennus.
Portmanin muita tunnettuja suunnitelmia ovat Westin Bonaventure Hotel (Los Angeles) ja Atlanta Marriott Marquis (Atlanta). Hän tuli tunnetuksi valopihatyyppisistä pilvenpiirtäjähotelleista, joiden keskellä on korkea, avoin aula maisemahisseineen ja näyttävine koriste-elementteineen, joita olivat muun muassa keinotekoiset vesiputoukset.
Jenő Rákosi

| Jenő Rákosi |
| --- | --- |
 Jenő Rákosi
Henkilötiedot
Syntynyt: 1842
Kuollut: 1929 (86–87 vuotta)
Kansalaisuus:  Unkari
Ammatti:  kirjailija, toimittaja, teatterinjohtaja
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Jenő Rákosi (1842–1929) oli unkarilainen poliitikko, toimittaja ja kirjailija. Hän sai suurinta huomiota uusromanttisilla näytelmillään ja historiallisella tragedialla Endre és Johanna (1885), mutta hän kirjoitti myös romaaneja, novelleja ja esseitä.
Rákosi on kirjoittanut muun muassa murhenäytelmät Ötödik László (1866), Endre és Johanna (1886), huvinäytelmät Aesopus (1866). Ida (1883), historiallisen näytelmän István vezér. Kirélynék harca ('Kuningatarten taistelu', 1890), satunäytelmän A bolond ('Hullu', 1898). Lisäksi hän on kirjoittanut useita kansannäytelmiä ja operetteja. Vuosina 1875–1881 Rákosi oli Budapestin kansanteatterin johtaja. Suurimman merkityksensä Rákosi kuitenkin on saavuttanut erittäin taitavana ja vaikuttavana lehtitoimittajana. Oltuaan sanomalehtiuralla jo vuodesta 1867 hän perusti 1881 Unkarin suurimman poliittisen lehden Budapesti Hírlapin, jonka päätoimittaja hän oli. Lehti oli konservatiivinen poliittinen päivälehti ja vuoteen 1939 merkittävä Unkarin poliittisessa elämässä. Vuonna 1896 hän perusti kahden pennin iltalehden Esti újságin.
Rákosin veli oli kirjailija Viktor Rákosi.
Aiheesta muualla

Kuvia tai muita tiedostoja aiheesta Jenő Rákosi Wikimedia Commonsissa
John Preskill

John Preskill
John Phillip Preskill (s. 19. tammikuuta 1953) on yhdysvaltalainen teoreettinen fyysikko, joka työskentelee professorina California Institute of Technology -instituutissa.
Preskill syntyi Illinoisin osavaltion Highland Parkissa. Opiskelunsa hän suoritti Princetonin yliopistossa ja myöhemmin Harvardissa.
Valtamediassa Preskill on huomioitu lähinnä yhtenä osapuolena vedonlyönnissä Stephen Hawkingin ja Kip Thornen kanssa. Vedoista kuuluisin käsittelee informaatiota ja mustia aukkoja. Vuonna 2004 Hawking tunnusti olleensa väärässä ja myönsi Preskillin voittaneen vedon, mutta Hawkingin kanssa samaa mieltä ollut Kip Thorne ei ole myöntänyt hävinneensä. Tieteellisin menetelmin vedon lopputulosta ei voida vielä ratkaista.
John Porter (jääkiekkoilija)

| Mitalit | Mitalit | Mitalit |  |
| --- | --- | --- | --- |
|  John Porter vuonna 1928. |  John Porter vuonna 1928. |  John Porter vuonna 1928. |  |
Maa:  Kanada
jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sveitsi 1928 | jääkiekko |  |
John Chester Porter (21. tammikuuta 1904 Toronto, Ontario – 6. elokuuta 1997 Toronto, Ontario) oli kanadalainen jääkiekkoilija. Hän pelasi vuoden 1928 talviolympialaisissa Kanadan maajoukkueessa ja voitti olympiakultaa. Porter kuoli vuonna 1997 Torontossa 93 vuoden ikäisenä.
Jim Carlton

James Joseph ”Jim” Carlton AO (13. toukokuuta 1935 – 25. joulukuuta 2015) oli australialainen poliitikko. Hän syntyi Sydneyssä ja valmistui Bachelor of Science -arvolla Sydneyn yliopistosta. Hän aloitti poliittisen uransa Sydney University Liberal Clubissa, jonka puheenjohtajaksi hän myöhemmin nousi.
Carlton oli John Carrickin seuraaja Uuden Etelä-Walesin liberaalipuolueen pääsihteerinä. Hänet valittiin Australian edustajainhuoneeseen vuonna 1977, ja hän toimi vuosina 1982–1983 Australian terveysministerinä. Hän istui puolustusalavaliokunnassa ulkoasiain, puolustuksen ja kaupan yhteisvaliokunnassa. Hän toimi useaan otteeseen varjoministerinä oppositiossa, esimerkiksi puolustusvarjoministerinä vuosina 1989–1990. Carlton erosi parlamentista tammikuussa 1994.
Carlton toimi vuosina 1994–2001 Australian Punaisen Ristin pääsihteerinä. Hän oli Melbournen yliopiston Julkisen politiikan keskuksen ammattilaisfellow ja Australian Strategic Policy Instituten valtuuston jäsen. Hänet nimitettiin Australian ritarikunnan upseeriksi vuonna 2001 työstään Punaisessa Ristissä ja parlamentissa.
Käännös suomeksi
Saber Khalifa

| 0 | 1 | 2 |
| --- | --- | --- |

Henkilötiedot
Syntymäaika: 14. lokakuuta 1986 (ikä 37)
Syntymäpaikka: Gabès, Tunisia
Pelipaikka: hyökkääjä, laitalinkki
Pituus: 183 senttimetriä
Seura
Seura:  Club Africain
Pelinumero: 30
Junioriseurat
:  Stade Gabésien
Seurat
| Vuodet | Seura | O (M) |
| 2005–2006 2006–2011 2008–2010 2011 2011–2013 2013–2016 2014–2016 2016–2019 2018–2019 2019 2020– |  Stade Gabésien  Espérance →  CS Hammam-Lif →  Al-Ahli  Évian TGFC  Marseille →  Club Africain  Club Africain →  Al Kuwait SC  Emirates Club  Club Africain | 29 (15) 35 (2) 34 (20) 2 (0) 56 (17) 28 (1) 44 (19) 39 14 1 (1) 13 (3) 30 (3) |
Maajoukkue
| 2008 2010 2010– |  Tunisian olympiaj.  Tunisia A  Tunisia | 1 (1) 2 (1) 45 (7) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2014.  Maajoukkueuran tilastot päivitetty 18. kesäkuuta 2018.
Saber Khalifa (arab. صابر خليفة‎, s. 14. lokakuuta 1986 Gabès) on tunisialainen jalkapalloilija. Laitahyökkääjänä pelaava Khalifa edustaa Ranskan pääsarjassa Marseillea.
Ura

Khalifa aloitti uransa Stade Gabésienin junioriseurassa. Hän pelasi yhden kauden joukkueen edustuksessa Ligue Professionnelle 2:ssa, josta hän siirtyi Tunisian pääkaupunkiseuraan Espéranceen kaudella 2006–2007. Khalifa vietti joukkueessa kaksi kautta ennen siirtymistään lainalle CS Hammam-Lifiin, jossa hän teki läpimurtonsa ensimmäisellä kaudella tekemällä kahdeksan maalia kauden aikana, ollen Tunisian pääsarjan viidenneksi paras maalintekijä. Kauden päätteeksi Khalifa jatkoi lainasopimustaan Hammam-Lifissa. Toinen kausi lainaseurassa osoittautui vielä paremmaksi onnistuttuaan maalinteossa 12 kertaa jääden Tunisian maalitilaston toiseksi Michael Eneramon jälkeen, joka teki kauden aikana maalin enemmän. Maaleista huolimatta Hammam-Lif sijoittui sarjassa yhdeksänneksi, kaksi sijoitusta heikommin kuin edellisellä kaudella.
Kaudella 2010–2011 Khalifa palasi kahden kauden lainasopimuksen päätteeksi takaisin Espéranceen. Khalifa pelasi kauden aikana kymmenen sarjaottelua Tunisian pääsarjassa, joissa hän teki yhden maalin. Kauden päätyttyä Khalifa juhli Tunisian mestaruutta, kun Espérance oli voittanut Tunisian pääsarjan viiden pisteen erolla ES Saheliin.
Ura > Évian

Tammikuussa 2011 Khalifa solmi kolmen vuoden sopimuksen Ranskan Ligue 2:ssa pelaavan Évianin kanssa. Hänen on tarkoitus siirtyä joukkueeseen heinäkuussa 2011. Joukkue nousi lopulta kauden päätteeksi Ranskan pääsarjaan, jossa Khalifa pelasi ensimmäisen ottelunsa 14. elokuuta 2011 Nizzaa vastaan. Hän myös onnistui saman tien maalinteossa. Avauskaudellaan Khalifa onnistui maalinteossa neljästi.
Kaudella 2012–2013 Khalifa onnistui Ligue 1:ssä maalinteossa kolmetoista kertaa, ollen joukkueensa paras maalintekijä. Khalifa oli Evianin mukana, kun joukkue eteni Ranskan cupin loppuotteluun saakka. He kuitenkin hävisivät loppuottelun maalein 3–2.
Ura > Marseille

Khalifa siirtyi Marseilleen elokuussa 2013. Avauskaudellaan Khalifa toimi vaihtopelaajan roolissa ja pelasi yhteensä 28 ottelua Ligue 1:ssä. Hän teki kauden aikana yhden maalin Montpellier’ta vastaan.
Heinäkuussa 2014 Khalifa siirtyi lainasopimuksella Club Africainiin.
Maajoukkueura

Khalifa pelasi ensimmäisen A-maaottelunsa Tunisian paidassa 17. marraskuuta 2010 Afrikan karsintaottelussa Botswanaa vastaan, tultuaan vaihdosta kentälle. Toisen ottelunsa hän pelasi 8. lokakuuta 2011 myöskin Afrikan karsinnoissa Togoa vastaan, jossa hän myös teki maajoukkueuransa ensimmäisen maalin.
Khalifa on aikaisemmin edustanut Tunisiaa olympialaisissa ja Tunisian paikallisessa maajoukkueessa.
Maajoukkueura > Afrikan-mestaruuskisat 2012

Khalifa valittiin Tunisian maajoukkueeseen vuoden 2012 Afrikan-mestaruuskisoihin. Hän oli osallisena Tunisian avausmaalissa Marokkoa vastaan.
Maajoukkueura > Afrikan-mestaruuskisat 2013

Khalifa oli mukana Tunisian joukkueessa 2013 Afrikan-mestaruuskisoissa. Hän pelasi kaikki kolme ottelua avauksessa, kun Tunisian kisat päättyivät alkulohkoon.
Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 8. lokakuuta 2011 | Tunisia |  Togo | 2–0 | 2–0 | 2012 AM-karsinnat |
| 2 | 9. tammikuuta 2012 | Al-Sharjah Stadium, Alsharjah, Sudan |  Sudan | 1–0 | 3–0 | Ystävyysottelu |
| 3 | 5. helmikuuta 2012 | Stade de Franceville, Franceville, Gabon |  Ghana | 1–1 | 2–1 | 2012 AM-kisat |
| 4 | 9. helmikuuta 2012 | Kap Verde |  Kap Verde | 0–1 | 1–2 | 2014 MM-karsinnat |
| 5 | 9. helmikuuta 2012 | Al-Wakrah Stadium, UAE |  Gabon | 1–0 | 1–1 | Ystävyysottelu |
Saavutukset

Tunisian cup: 2007, 2008
Tunisian mestaruus: 2011
Ranskan cup
Hopeaa: 2013
Aiheesta muualla

Saber Khlifan tilastot Ranskan sarjoissa (ranskaksi)
Tunisian joukkue – Jalkapallon AM-kilpailut 2012
1 Ben Cherifia |
2 Ifa |
3 Haggui |
4 Chedli |
5 Jemal |
6 Ragued |
7 Msakni |
8 Korbi |
9 Chikhaoui |
10 Darragi |
11 Allagui |
12 Chemmam |
13 Ben Yahia |
14 Traoui |
15 Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Saihi |
22 Jridi |
23 Chermiti |
Valmentaja Trabelsi
Tunisian joukkue – Jalkapallon AM-kilpailut 2013
1 Ben Mustapha |
2 Ifa |
3 Hichri |
4 Baratli |
5 C. Dhaouadi |
6 Gharbi |
7 Msakni |
8 Hammami |
9 Harbaoui |
10 Darragi |
11 Ben Youssef |
12 Chemmam |
13 Ben Yahia |
14 Traoui |
15 Z. Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Mouelhi |
22 Ben Cherifia |
23 Khazri |
Valmentaja Trabelsi
Tunisian joukkue – Jalkapallon AM-kilpailut 2017
1 Jridi |
2 Ben Youssef |
3 Abdennour |
4 Boughattas |
5 Kchouk |
6 Dhaouadi |
7 Msakni |
8 Lahmar |
9 Akaïchi |
10 Khazri |
11 Khenissi |
12 Maâloul |
13 Sassi |
14 Ben Amor |
15 Azouni |
16 A. Mathlouthi |
17 H. Mathlouthi |
18 Khalil |
19 Khalifa |
20 Yacoubi |
21 Nagguez |
22 Ben Cherifia |
23 Sliti |
Valmentaja Kasperczak
Tunisian joukkue – Jalkapallon MM-kilpailut 2018
1 Ben Mustapha |
2 S. Ben Youssef |
3 Benalouane |
4 Meriah |
5 Haddadi |
6 Bedoui |
7 Khaoui |
8 F. Ben Youssef |
9 Badri |
10 Khazri |
11 Bronn |
12 Maâloul |
13 Sassi |
14 Ben Amor |
15 Khalil |
16 Mathlouthi |
17 Skhiri |
18 Srarfi |
19 Khalifa |
20 Chaalali |
21 Nagguez |
22 Hassen |
23 Sliti |
Valmentaja Maâloul
Jan Ovelgönne

| Jan Ovelgönne> Euroopan parlamentin jäsen |
| --- | --- |
 12.3.2024–  
Ryhmä:  Vihreät/EFA
Henkilötiedot
Syntynyt: 30. kesäkuuta 1975 (ikä 49) Volkach, Länsi-Saksa
Kansalaisuus:  saksalainen
Tiedot
Puolue:  Liittouma 90/Vihreät
Jan Ovelgönne (s. 30. kesäkuuta 1975 Volkach, Länsi-Saksa) on saksalainen poliitikko. Ovelgönne edustaa Liittouma 90/Vihreät-puoluetta. Ovelgönne on toiminut Euroopan parlamentin jäsenenä maaliskuusta 2024 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Aiheesta muualla

Jan Ovelgönne Euroopan parlamentin jäsenet. Euroopan parlamentti.
Jean-Claude Suaudeau

| 0 | 1 | 2 |
| --- | --- | --- |

Henkilötiedot
Koko nimi: Jean-Claude Suaudeau
Syntymäaika: 24. toukokuuta 1938 (ikä 86)
Syntymäpaikka: Cholet, Maine-et-Loire, Ranska
Lempinimi: Coco
Seurat
| Vuodet | Seura | O (M) |
|  –1960 1960–1969 |  SO Cholet  FC Nantes Atlantique |   |
Maajoukkue
| 1966–1967 |  Ranskan maajoukkue | 4 (0) |
Valmennusura
1973–1982 1982–1988 1991–1997:  FC Nantes Jeunesse  FC Nantes Atlantique  FC Nantes Atlantique
 Seurajoukkueuran tilastot kattavat vain kansalliset sarjat.
Jean-Claude Suaudeau (s. 24. toukokuuta 1938) on entinen ranskalainen jalkapallovalmentaja ja puolustava keskikenttäpelaaja. Hän menestyi sekä pelaajana että valmentajana FC Nantes Atlantiquessa.
Ura pelaajana

Suaudeau aloittoi peliuransa pienessä SO Cholet'n joukkueessa, josta siirtyi 1960 FC Nantes Atlantiqueen. Nantes'ssa hän teki läpimurtonsa keskikentän pohjalla ja oli omalla panoksellaan johdattamassa Nantes'ta kahteen Ranskan mestaruuteen 1965 ja 1966. Hän nousi myös Ranskan maajoukkueeseen, jossa pelasi vuosina 1966–67 neljä maaottelua. Hän lopetti pelaajauransa 31-vuotiaana 1969.
Ura pelaajana > Meriitit pelaajana

Ranskan mestaruus (2): 1965, 1966
Coupe de Francen hopea: 1966
Ura valmentajana

Valmennusuransa Suaudeau aloitti FC Nantes Atlantiquen juniorijoukkueen valmentajana ja Centre de Formation'n johtajana. Edustusjoukkueen päävalmentajaksi hän nousi kesällä 1982 ja johdatti joukkueen heti debyyttikaudellaan silloisen tähtihyökkääjä Vahid Halilhodžićin johdolla Ranskan mestariksi. Hän jatkoi seuran peräsimessä menestyskauden jälkeen ja luotsasi suojattinsa liigahopealle 1985 ja 1986. Kaudella 1987/88 tulokset kuitenkin heikkenivät ja Nantes putosi sijalle 10. Suaudeau jätti tehtävänsä, mutta palasi päävalmentajaksi parin vuoden tauon jälkeen 1991.
Toisella yrittämällä tuli jälleen menestystä ja keväällä 1995 seura juhli mestaruutta hävittyään kauden aikana vain yhden ainoan ottelun. Suaudeau marssitti kentälle tukun nuoria lupauksia, kuten Christian Karembeun, Japhet N'Doramin, Patrice Lokon ja Claude Makélélén. Kaudella 1995/96 seura eteni Mestarien liigassa aina välieriin saakka. Hän jätti seuran kauden 1996/97 jälkeen.
Ura valmentajana > Meriitit valmentajana

Ranskan mestaruus (2): 1983, 1995
Hopeaa (2): 1985, 1986
Coupe de France
Hopeaa (2): 1983, 1993
Coupe des Alpes: 1982
Vuoden valmentaja Ranskassa (3): 1985, 1992, 1994
| 0 | 1 | 2 |
| --- | --- | --- |
| Edeltäjä: Jean Vincent Miroslav Blažević | FC Nantes Atlantiquen päävalmentaja 1982–1988 1991–1997 | Seuraaja: Miroslav Blažević Raynald Denoueix |
| 0 | 1 | 2 |
| --- | --- | --- |
| Edeltäjä: Aimé Jacquet Daniel Jeandupeux Luis Fernández | France Footballin vuoden valmentaja 1986 1992 1994 | Seuraaja: Guy Roux Luis Fernández Francis Smerecki |
John Lewis and Sons

| John Lewis and Sons Limited |
| --- | --- |
Yritysmuoto:  Limited
Perustettu:  1907
Kotipaikka:  Aberdeen, Skotlanti
Toimiala:  laivanrakennus
Infobox OKVirheellinen NIMI-arvo: 
John Lewis and Sons Limited oli brittiläinen telakkayhtiö, joka sijaitsi Skotlannissa Aberdeenissä.
Historia

Andrew Lewis perusti yhtiön vuonna 1907. Perustajan isä oli covelainen  puuveneseppä John Lewis, joka myöhemmin valmisti höyrykoneita ja korjasi niitä Aberdeenissä. Telakka valmisti ensimmäisen aluksensa vasta vuonna 1917, jolloin ensimmäinen maailmansota loi uusia tilauksia. Yhtiö valmisti aluksi rannikkoliikenteen tarvitsemia aluksia, kunnes se keskittyi rahtialuksiin.
Toisen maailmansodan aikana yhtiö valmisti yli kolmekymmentä alusta kuten miinanraivaustroolareita ja partioaluksia. Telakka jatkoi sodan jälkeen erikoistumistaan troolareihin, mutta se kuitenkin valmisti vuonna 1968 purjekoulualus Malcolm Millerin.
Yhtiön osti vuonna 1972 Wood Group, joka keskittyi kalateollisuuteen kuten alusten omistamiseen ja kalankäsittelyyn. Vuonna 1976 telakalle valmistui uusi 1600 tonnin "slipway", joka mahdollisti yhä suurempien alusten korjaamisen ja valmistuksen. Telakka keskittyi samalla yhä enemmän korjauksiin, vaikka se valmistikin toisinaan uusia aluksia vuoteen 1980 saakka.